Lav et referat af nedenstående tekst:

Tekst:
Har du endnu ikke fået havemøblerne ind i ly for vinteren, så er det ved at være sidste udkald - især, hvis du bor i Nordjylland. Ifølge TV 2 VEJRET bliver Nordjylland allerede lørdag aften ramt af kraftige vindstød af stormstyrke. Det vil sige, at vindstødene kan blive på 25-27 meter i sekundet, og det betyder, at tagsten kan blæse ned og træer kan vælte. Der er altså god grund til at passe på og være særligt opmærksom, hvis man skal ud i blæsevejret. Varslet gælder fra lørdag aften klokken 22 og frem til søndag middag klokken 12. Uvejret rammer det meste af området nord for Limfjorden. Helt præcist er Vendsyssel, Læsø, Han Herred, Thy, Mors, det nordlige Salling og det nordlige Himmerland med i TV 2 VEJRET's varsling. Vinden vil være tiltagende dagen igennem, og ud på aftenen kan de første stormstød ramme Skagen. Hen over natten til søndag breder blæsten sig ned over Vendsyssel samtidig med, at det bliver koldere. Derfor bliver det højest sandsynligt et barskt vintervejr, som nordjyderne søndag morgen står op til, lyder det fra TV2 VEJRET. Det er dog ikke kun storm og blæst, som venter nordjyderne den kommende tid - TV 2's prognoser varsler også sne allerede i løbet af søndag.

Referat:
Et kraftigt blæsevejr med vindstød af stormstyrke rammer lørdag aften Nordjylland. Det varsler TV 2 VEJRET.